Marina Logvinenko

| Mitalit | Mitalit | Mitalit |  |
| --- | --- | --- | --- |
|  Marina Logvinenko |  Marina Logvinenko |  Marina Logvinenko |  |
Maa:   Neuvostoliitto
Naisten ammunta
|  Olympialaiset  |  Olympialaiset  |  Olympialaiset  |  |
|  Pronssia | Soul 1988 | 10 m ilmapistooli |  |
| MM-kilpailut  | MM-kilpailut  | MM-kilpailut  |  |
|  Kultaa | SantoDomingo 1981 | 10 m ilmapistooli, joukkue |  |
|  Kultaa | Caracas 1982 | 10 m ilmapistooli |  |
|  Kultaa | Caracas 1982 | 10 m ilmapistooli, joukkue |  |
|  Kultaa | Caracas 1982 | 25 m urheilupistooli, joukkue |  |
|  Kultaa | México 1985 | 10 m ilmapistooli |  |
|  Kultaa | México 1985 | 10 m ilmapistooli, joukkue |  |
|  Kultaa | Suhl 1986 | 25 m urheilupistooli |  |
|  Kultaa | Suhl 1986 | 10 m ilmapistooli, joukkue |  |
|  Kultaa | Suhl 1986 | 25 m urheilupistooli, joukkue |  |
|  Kultaa | Moskova 1990 | 25 m urheilupistooli |  |
|  Kultaa | Moskova 1990 | 10 m ilmapistooli, joukkue |  |
|  Kultaa | Moskova 1990 | 25 m urhailupistooli, joukkue |  |
|  Kultaa | Stavanger 1991 | 10 m ilmapistooli |  |
|  Kultaa | Stavanger 1991 | 10 m ilmapistooli, joukkue |  |
|  Hopeaa | Suhl 1986 | 10 m ilmapistooli |  |
|  Hopeaa | Moskova 1990 | 10 m ilmapistooli |  |
|  Pronssia | Santo Domingo 1981 | 10 m ilmapistooli |  |
Maa:   Yhdistynyt joukkue
|  Olympialaiset  |  Olympialaiset  |  Olympialaiset  |  |
|  Kultaa | Barcelona 1992 | 10 m ilmapistooli |  |
|  Kultaa | Barcelona 1992 | 25 m urheilupistooli |  |
Maa:   Venäjä
|  Olympialaiset  |  Olympialaiset  |  Olympialaiset  |  |
|  Hopeaa | Atlanta 1996 | 10 m ilmapistooli |  |
|  Pronssia | Atlanta 1996 | 25 m urheilupistooli |  |
| MM-kilpailut  | MM-kilpailut  | MM-kilpailut  |  |
|  Kultaa | Barcelona 1998 | 10 m ilmapistooli, joukkue |  |
|  Pronssia | Barcelona 1998 | 25 m urheilupistooli |  |
Marina Logvinenko (ven. Марина Логвиненко, o.s. Dobrantšova, s. 1. syyskuuta 1961 Šahty) on entinen venäläinen ja neuvostoliittolainen pistooliampuja, maailmanmestari ja olympiavoittaja.
Marina Logvinenko on saavuttanut olympiatasolla yhteensä viisi mitalia. Kirkaimmat, kaksi mitalia hän saavutti voittamalla 10 m ilmapistoolin ja 25 m urheilupistoolin olympiakultaa Barcelonassa 1992. Hän onkin ainoa kaksi kultamitalia samoissa olympiakisoissa voittanut naisampuja. Neljää vuotta aikaisemmin Soulissa hän saavutti pronssia 10 m ilmapistoolissa, tuolloin vielä nimellä Marina Dobrantšova. Atlantassa 1996 Logvinenko sijoittui 10 m ilmapistoolissa hopealle, häviten maannaiselleen Olga Klotšnevalle vain 1,6 pistettä, ja 25 m urheilupistoolissa pronssille, jääden 0,5 pistettä hopeasta. Vuonna 2000 Sydneyssä hän ampui vielä urheilupistoolilla 9:nneksi.
MM-kilpailuissa Logvinenko on saavuttanut 19 mitalia, joista 15 on maailmanmestaruuksia. Moskovassa 1990 hän oli lähellä voittaa kaikki neljä naisten pistoolin maailmanmestaruutta, mutta 10 m ilmapistoolin henkilökohtaisesta kilpailusta tuli vain hopeaa. Logvinenko hävisi vain 0,7 pisteellä lajin hallitsevalle olympiavoittajalle Jasna Šekarićille, vaikka johti kilpailua peruskilpailun jälkeen kolmella pisteellä. Logvinenkon oli tyydyttävä kolmeen kultaan ja yhteen hopeaan.
Vuotta myöhemmin Stavangerissa Logvinenko kirkasti Moskovan 10 m ilmapistoolin hopean ja voitti näytöstyyliin kolmella pisteellä maailmanmestaruuden. Hän saalisti Stavangerista myös joukkue maailmanmestaruuden. Logvinenko palasi vielä MM-kilpailuihin Barcelonassa 1998, jossa hän saavutti henkilökohtaista pronssia 25 m urheilupistoolissa ja joukkuemaailmanmestaruuden 10 m ilmapistoolissa.